CELEX: 62017CN0306
Language: sk
Date: 2017-05-26 00:00:00
Title: Vec C-306/17: Návrh na začatie prejudiciálneho konania, ktorý podal Tatabányai Törvényszék (Maďarsko) 26. mája 2017 – Éva Nothartová/József Boldizsaár Sámson

14.8.2017   
            
            
               SK
            
            
               Úradný vestník Európskej únie
            
            
               C 269/8
            
         Návrh na začatie prejudiciálneho konania, ktorý podal Tatabányai Törvényszék (Maďarsko) 26. mája 2017 – Éva Nothartová/József Boldizsaár Sámson
   (Vec C-306/17)
   (2017/C 269/11)
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Tatabányai Törvényszék
   
      Účastníci konania pred vnútroštátnym súdom
   
   
      Žalobkyňa: Éva Nothartová
   
      Žalovaný: József Boldizsár Sámson
   
      Prejudiciálna otázka
   
   V prípade vzájomného nároku, ktorý vyplýva zo zmluvy alebo skutočnosti, odlišnej od tej, z ktorej vyplýva pôvodný nárok
   
               a)
            
            
               použije sa na určenie súdu príslušného na rozhodovanie o podanej žalobe len článok 8 bod 3 nariadenia (EÚ) č. 1215/2012 (ďalej len „nariadenie Brusel Ia“) (1), pretože len toto ustanovenie upravuje vzájomné nároky alebo
            
         
               b)
            
            
               vzťahuje sa článok 8 bod 3 nariadenia Brusel Ia len na vzájomné nároky, ktoré vyplývajú z tej istej zmluvy alebo skutočnosti ako pôvodný nárok, a preto sa nepoužije na vzájomný nárok, ktorý nevyplýva z tej istej zmluvy alebo skutočnosti ako pôvodný nárok, a na základe ostatných pravidiel pre príslušnosť podľa nariadenia Brusel Ia tak možno určiť, že pokiaľ ide o tieto vzájomné nároky, súd príslušný na rozhodovanie o pôvodnom nároku je príslušný rozhodovať aj o vzájomnom nároku?
            
         
      (1)  Nariadenie Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach (Ú. v. EÚ L 351, 2012, s. 1).